CELEX: 32019D0029
Language: hu
Date: 2019-01-09 00:00:00
Title: A Tanács (KKBP) 2019/29 végrehajtási határozata (2019. január 9.) a mali helyzetre tekintettel hozott korlátozó intézkedésekről szóló (KKBP) 2017/1775 határozat végrehajtásáról

10.1.2019   
               
               
                  HU
               
               
                  Az Európai Unió Hivatalos Lapja
               
               
                  L 8/30
               
            
         A TANÁCS (KKBP) 2019/29 VÉGREHAJTÁSI HATÁROZATA
         (2019. január 9.)
         a mali helyzetre tekintettel hozott korlátozó intézkedésekről szóló (KKBP) 2017/1775 határozat végrehajtásáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 31. cikke (2) bekezdésére,
         tekintettel a mali helyzetre tekintettel hozott korlátozó intézkedésekről szóló, 2017. szeptember 28-i (KKBP) 2017/1775 tanácsi határozatra (1), és különösen annak 3. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. szeptember 28-án elfogadta a (KKBP) 2017/1775 határozatot.
                  
               
                     (2)
                  
                  
                     2018. december 20-án az Egyesült Nemzetek Szervezete Biztonsági Tanácsának a 2374 (2017) sz. ENSZ BT-határozat 9. pontja értelmében létrehozott szankcióbizottsága három személyt vett fel a 2374 (2017) sz. határozat 1–3. pontjában ismertetett utazási tilalom hatálya alá tartozó személyek jegyzékébe.
                  
               
                     (3)
                  
                  
                     A (KKBP) 2017/1775 határozat mellékletét ennek megfelelően módosítani kell.
                  
               ELFOGADTA EZT A HATÁROZATOT:
         
            1. cikk
            A (KKBP) 2017/1775 határozat melléklete az e határozat mellékletében foglaltak szerint módosul.
         
         
            2. cikk
            Ez a határozat az Európai Unió Hivatalos Lapjában történő kihirdetésének napján lép hatályba.
         
         
            Kelt Brüsszelben, 2019. január 9-én.
            
               
                  a Tanács részéről
               
               
                  az elnök
               
               G. CIAMBA
            
         
         
            (1)  HL L 251., 2017.9.29., 23. o.
         
      
      
         
            MELLÉKLET
            A.   Az 1. cikk (1) bekezdésében említett személyek jegyzéke
            1.   Ahmoudou AG ASRIW (más néven: a) Amadou Ag Isriw; b) Ahmedou; c) Ahmadou; d) Isrew; e) Isereoui; f) Isriou)
            
            Születési ideje: 1982. január 1.
            Állampolgárság: mali
            Cím: a) Mali; b) Amassine, Mali (korábbi tartózkodási hely)
            Az ENSZ általi jegyzékbe vétel dátuma: 2018. december 20.
            
               Egyéb információk: Neme: férfi. Lehetséges, hogy 2016. októberben Nigerben letartóztatták. Weboldal: https://www.youtube.com/channel/UCu2efaIUosqEu1HEBs2zJIw
            
               
                  További információk
               
            
            Áhmúdú Ág Ászriv (Ahmoudou Ag Asriw) jegyzékbe vételére 2018. december 20-án került sor a 2374 (2017) sz. határozat 1. és 3. pontja alapján a következő okokból: a megállapodást megsértő összetűzésekben való részvétel; a 2374 (2017) sz. határozat 8. pontjának a) és b) alpontjában azonosított személyek és szervezetek érdekében, nevében vagy irányítása alatt végzett tevékenység, illetve e személyek vagy szervezetek egyéb módon történő támogatása vagy finanszírozása, többek között a szervezett bűnözésből – így például a Maliból származó vagy azon áthaladó kábítószerek és prekurzoraik előállításából és kereskedelméből, emberkereskedelemből és migránsok csempészéséből, fegyvercsempészetből és -kereskedelemből, valamint kulturális javak illegális kereskedelméből – származó jövedelem révén.
            Áhmúdú Ág Ászriv a GATIA („Groupe autodéfense touareg Imghad et alliés”) magas rangú parancsnoka és ezen minőségében legalább 2016 októbere óta részt vesz kábítószer-szállító konvojok vezetésében Mali északi részén, továbbá 2017 júliusában és 2018 áprilisában részt vett a tűzszünet megsértésében Kidal régióban.
            2018 áprilisában Ászriv az MAA („Mouvement arabe de l'Azawad Plateforme”) egy tagjával együtt Tabankortból, Ammasine-on keresztül (Kidal régió) Niger felé egy olyan konvojt vezetett, amely négy tonna hasist szállított. A konvojt a „Coordination des Mouvements de l'Azawad” tagjai és azonosítatlan nigeri támadók megtámadták. Az ezt követő összecsapásokban három harcos vesztette életét.
            Ekképpen Ászriv – a kábítószer-szállító konvojokkal összefüggő versengéstől indíttatva – részt vett a mali békéről és megbékélésről szóló 2015. évi megállapodást megsértő összetűzésekben. Emellett Ászriv kábítószer-kereskedelemben való részvétele nagy valószínűséggel hozzájárul katonai műveleteinek – többek között a tűzszünet megsértésének – finanszírozásához.
            2.   Mahamadou AG RHISSA (más néven: Mohamed Talhandak)
            
            Születési ideje: 1983. január 1.
            Állampolgárság: mali
            Cím: Kidal, Mali
            Az ENSZ általi jegyzékbe vétel dátuma: 2018. december 20.
            
               Egyéb információk: Neme: férfi. 2017. október 1-jén a francia fegyveres erők rajtaütöttek a házán, és letartóztatták Ag Rhissa-t és hat családtagját.
            
               
                  További információk
               
            
            Mahmadú Ág Rísza (Mahamadou Ag Rhissa) jegyzékbe vételére 2018. december 20-án került sor a 2374 (2017) sz. határozat 1. és 3. pontja alapján a következő okokból: olyan intézkedések, amelyek – többek között hosszas késedelmet okozva – akadályozzák vagy veszélyeztetik a megállapodás végrehajtását; a 2374 (2017) sz. határozat 8. pontjának a) és b) alpontjában azonosított személyek és szervezetek érdekében, nevében vagy irányítása alatt végzett tevékenység, illetve e személyek vagy szervezetek egyéb módon történő támogatása vagy finanszírozása, többek között a szervezett bűnözésből – így például a Maliból származó vagy azon áthaladó kábítószerek és prekurzoraik előállításából és kereskedelméből, emberkereskedelemből és migránsok csempészéséből, fegyvercsempészetből és -kereskedelemből, valamint kulturális javak illegális kereskedelméből – származó jövedelem révén; a nemzetközi emberi jogi normákat vagy a nemzetközi humanitárius jogot sértő vagy emberi jogi jogsértésnek vagy visszaélésnek minősülő cselekmények tervezése, irányítása vagy elkövetése Maliban, mint például a polgári lakossággal, többek között a nőkkel és gyermekekkel szembeni erőszakos cselekmények (gyilkosság, megcsonkítás, kínzás, nemi erőszak és más szexuális erőszak) elkövetése, emberrablás, erőszakos eltüntetés, lakhelyelhagyásra kényszerítés, valamint az iskolák, kórházak és vallási létesítmények elleni, illetve a polgári lakosság számára menedékül szolgáló helyek elleni támadások;
            Mahmadú Ág Rísza, más néven Mohamed Talhandak befolyásos üzletember Kidal régióban, továbbá a HCUA („Haut conseil pour l'unicité de l'Azawad”) tagja. 2016-ban a CMA szervezetet („Coordination des mouvements de l'Azawad”) képviselte a mali békéről és megbékélésről szóló 2015. évi megállapodás végrehajtásáról szóló, Bamakóban folytatott megbeszélések során.
            Ág Rísza üzemanyag-csempészettel foglalkozott Algéria és Kidal között, majd a Talhandak határvároson keresztül történő migránscsempészést irányította. A migránsok arról számoltak be, hogy Ág Rísza visszaéléseket követett el velük szemben, ideértve a kényszermunkát, a testi fenyítést és a bebörtönzést. Ág Rísza legalább két nőt fogva tartott és közreműködött szexuális kizsákmányolásukban, és csak 150 000–175 000 CFA-frank (hozzávetőleg 300–350 USA-dollár) megfizetését követően engedte szabadon őket.
            2017. október 1-jén a Barkhane-művelet fegyveres erői rajtaütöttek két házán a Kidal régióban, terrorista hálózatokkal való kapcsolat gyanúja miatt. Ág Ríszát rövid időre letartóztatták. 2017. november 4-én állítólag részt vett egy terrorista fegyveres csoport találkozóján a Mali és Algéria közötti határtérségben.
            Mivel Ág Rísza a CMA hivatalos képviselője a békefolyamatban, a terrorizmusban, szervezett bűnözésben és emberi jogi visszaélésekben való közreműködése veszélyezteti a megállapodás végrehajtását és aláássa a HCUA mint tárgyalópartner hitelességét.
            3.   Mohamed OUSMANE MOHAMEDOUNE (más néven: a) Ousmane Mahamadou; b) Mohamed Ousmane)
            
            Titulusa: sejk
            Születési ideje: 1972. április 16.
            Születési helye: mali
            Állampolgárság: mali
            Az ENSZ általi jegyzékbe vétel dátuma: 2018. december 20.
            
               Egyéb információk: Neme: férfi. Személyleírása: szemszín: barna; hajszín: fekete. Telefonszám: +223 60 36 01 01. Beszélt nyelvek: arab és francia. Megkülönböztető jegyek: szemüveget visel.
            
               
                  További információk
               
            
            Muhammad Uszmán Ág Muhammadún (Mohamed Ousmane Ag Mohamedoune) jegyzékbe vételére 2018. december 20-án került sor a 2374 (2017) sz. határozat 1. és 3. pontja alapján a következő okokból: olyan intézkedések, amelyek – többek között hosszas késedelmet okozva – akadályozzák vagy veszélyeztetik a megállapodás végrehajtását; valamint részvétel az alábbiak elleni támadások tervezésében, irányításában, finanszírozásában vagy végrehajtásában: i. a megállapodásban említett különböző szervezetek, többek között helyi, regionális és állami intézmények, közös járőrszolgálatok, valamint a mali biztonsági és védelmi erők; ii. a MINUSMA békefenntartói, valamint az ENSZ egyéb saját és kisegítő személyzete, többek között a szakértői testület tagjai; iii. nemzetközi biztonsági erők, mint például az FC-G5S, az európai uniós missziók és a francia fegyveres erők.
            Muhammad Uszmán Ág Muhammadún (azaz Muhammad Uszmán) a „Coalition pour le Peuple de l'Azawad” (CPA) nevű szervezet főtitkára, amely a „Movement National de Libération de l'Azawad” (MNLA) szervezetből vált ki 2014-ben. Muhammad Uszmán 2015 júniusában vette át a CPA vezetését, 2016 óta pedig több katonai bázist és ellenőrző pontot hozott létre Timbuktu térségében, különösen Soumpi és Echel területén.
            2017-ben és 2018-ban Muhammad Uszmán vezérkari főnöke és a CPA más fegyveres tagjai részt vettek a Soumpi területén mali biztonsági és fegyveres erők ellen elkövetett, halálos áldozatokat követelő támadásokban. A támadásokat a „Jamaat Nosrat al Islam wal Muslimin” (JNIM) nevű szervezet vállalta magára. Az Íjád Ág Gáli által vezetett terrorista csoport szerepel az 1267 (1999) sz., az 1989 (2011) sz. és a 2253 (2015) sz. ENSZ BT-határozatok alapján létrehozott és aktualizált ISIL/al-Kaida szankciós jegyzékben.
            2017-ben Muhammad Uszmán egy szakadár csoportokat tömörítő nagyobb szövetséget is létrehozott „Coordination des Mouvements de l'Entente” (CME) néven, amelynek elnöki tisztét is betöltötte. Muhammad Uszmán 2018. április 30-án Tinaoukerben (Gao régióban) rendezte meg a CME első konferenciáját, ahol kinevezték a szervezet szóvivőjévé. Alapító gyűlésén a CME hivatalos nyilatkozatban nyílt fenyegetést intézett a mali békéről és megbékélésről szóló megállapodás végrehajtása ellen.
            A szervezet emellett késlelteti és ezáltal akadályozza a megállapodás végrehajtását, mivel nyomást gyakorol a mali kormányra és a nemzetközi közösségre azzal a céllal, hogy a CME részt vehessen a megállapodással létrehozott különböző mechanizmusokban.
            B.   A 2. cikk (1) bekezdésében említett személyek és szervezetek jegyzéke